Държавен вестник, бр. 6, 2017 г., стр. 13

БРОЙ  6	
Д Ъ Р Ж А В Е Н  В Е С Т Н И К 	
СТР.  13  
страховащи по презастрахователни договори. 
Тези суми не могат да бъдат увеличавани 
или намалявани с други суми, дължими на 
или от презастраховащите. 
(2) Когато цедент е получил като депозит 
ценни книжа, които са били прехвърлени в 
негова собственост, тази позиция включва 
сумата, дължима от цедента във връзка с 
депозита. 
Раздел IIІ
Специални изисквания, отнасящи се до някои 
позиции на отчета за печалбите и загубите
Изисквания към подстатии I.1.а и II.1.а от 
отчета за печалбите и загубите
Чл. 64. (1) Подстатии I.1.а и II.1.а от 
отчета за печалбите и загубите включват 
признатите като приход брутни премии по 
застрахователни договори.
(2) Признаването като приход на преми­
ите по застрахователни договори по общо 
застраховане е на база сумата, дължима от 
застраховащия за целия период на покритие, 
която застрахователят има право да получи 
по силата на сключени през отчетния пери­
од застрахователни договори, включително 
и в случаите, когато периодът на покритие 
обхваща изцяло или отчасти следващ отче­
тен период.
(3) Признаването като приход на премиите 
по застрахователни договори по животоза­
страховане се извършва, както следва:
1. на база на сумата, дължима от за­
страховащия през отчетния период; в тази 
сума се включват еднократните премии по 
договори, покритието по които влиза в сила 
през отчетния период, годишните премии за 
премийни периоди с начало през отчетния 
период; предплатените премии, събрани през 
отчетния период, се признават като приход 
в зависимост от условията по договора;
2. в случаите, когато по застрахователни 
договори със срок на действие три и повече 
от три години е уговорено разсрочено пла­
щане на премията на периоди, по-малки от 
една година, в зависимост от характера на 
продуктите и счетоводната политика на за­
страхователя се начислява цялата годишна 
премия или само премията с падежи през 
отчетния период; 
3. по застраховки „Живот“, свързани с 
инвестиционен фонд, премията се разделя на 
две части – депозитна и застрахователна (за 
риск, за аквизиционни и административни 
разходи, такси за управление на фонда и 
др.), ако двете части могат да бъдат оценени 
поотделно; в този случай депозитната част се 
отчита директно като задължение съгласно 
чл. 20, ал. 2 и се прилага Международен 
счетоводен стандарт (МСС) 39 „Финансови 
инструменти: Признаване и оценяване“, а 
застрахователната част се отчита като пре­
миен приход.
(4) В случаите на активно презастраховане 
презастрахователните премии се признават 
като приход на база дължимите през отчет­
ния период премии от цеденти по силата на 
презастрахователни договори.
(5) В случаите на съзастраховане само 
частта на застрахователя от общата сума на 
премиите се признава като приход.
(6) Сумите по ал. 1 – 5 не включват кос­
вени данъци и такси, събирани с премията. 
Сумите по ал. 1 – 5 не включват вноските 
по чл. 554, т. 1 и по чл. 563, ал. 1, т. 1 от 
Кодекса за застраховането.
(7) Когато по силата на застрахователния 
договор премиите са дължими на вноски, 
всяка предстояща сума за получаване към 
датата на финансовия отчет, призната като 
приход, се отразява като вземане в отчета 
за финансовото състояние.
(8) Брутните начислени (записани) премии 
включват признатите като приход премии по 
застрахователни договори от пряко застрахо­
ване и активно презастраховане, намалени с 
върнатите премии и отписаните вземания по 
предсрочно прекратени договори, сключени 
през отчетния период, отразени на ред „в 
т. ч. върнати премии и отписани вземания 
по предсрочно прекратени договори, склю­
чени през отчетния период“. Възникващи 
през отчетния период корекции, свързани с 
вземания от пряко застраховане или активно 
презастраховане, по премии по отношение на 
договори, сключени през предходни отчетни 
периоди, се включват в „Други технически 
разходи, нетни от презастраховане“ на ред „в 
т. ч. върнати премии и отписани вземания по 
предсрочно прекратени договори, сключени 
през предходни отчетни периоди“.
Отстъпени премии на презастрахователи
Чл. 65. (1) Подстатии I.1.б и II.1.б от отчета 
за печалбите и загубите включват премиите, 
отстъпени на презастрахователи, които са 
платени или дължими по договори за пасив­
но презастраховане, сключени от застрахо­
вателя. Премиите, постъпили в портфейла 
и дължими при сключване или изменение 
на договори за пасивно презастраховане, се 
добавят. Изискуемите премии, които трябва 
да бъдат извадени от портфейла, се изваждат. 
(2) Счетоводното отчитане на отстъпените 
премии на презастрахователи следва счето­
водното отчитане на премийния приход по 
застраховане и активно презастраховане, като 
се съобразява с условията на съответните 
презастрахователни договори.